עודד בסיוק

עודד בסיוק (נולד ב-1973) הוא קצין צה"ל בדרגת אלוף המשמש ראש אגף המבצעים. קודם לכן שימש ראש חטיבת התכנון באגף התכנון, מפקד עוצבת הפלדה, מפקד עוצבת המפץ, ראש מחלקת המבצעים באמ"ץ, מפקד חטיבה 7 ומפקד גדוד 82. בסיוק נולד לאורי ורות. גדל ברמת השרון, ולו אחות אחת. בוגר תיכון אלון. התגייס לחיל השריון ב-1991, שירת כקצין בגדוד 53 של חטיבה 188 ובשנים 1995–1996 שימש כמפקד פלוגת שריון ובתפקידו זה פיקד על מוצב הבופור בעת המערכה ברצועת הביטחון. בתפקידו הבא שימש ראש מדור מרכבה במפקדת קצין שריון ראשי ויצא ללימודים. ב-2001 מונה לקצין אג"ם של חטיבה 188 ב-2003 מונה למפקד גדוד 71 של חטיבה 188. סיים את תפקידו לאחר תאונה קטלנית שאירעה במהלך כהונתו. לאחר מכן עבר לשרת כראש ענף במרכז לאימונים באש במל"י, ובשנת 2005 עבר לפקד על גדוד 82 של חטיבה 7 ושירת בתפקיד זה בתקופת מלחמת לבנון השנייה. מיד לאחר חטיפת החיילים בגבול הצפון עלה טנק מגדודו על מטען במאחז "כיפת הדגל" וכל צוותו נהרג, בעת שהיה במשימה לזיהוי נתיב בריחת כוחות חזבאללה. בסיוק המשיך להוביל את הגדוד במהלך כל ימי הלחימה בגזרה המערבית בלבנון. לאחר סיום תפקיד המג״ד מונה בשנת 2007 לקצין אג"ם של עוצבת געש. ב-2009 הועלה לדרגת אל"ם ומונה למפקד חטיבת מרכבות האש ובמקביל הדריך בקורס מפקדי פלוגות ומפקדי גדודים. ביולי 2011 מונה למפקד חטיבה 7 תפקיד בו שירת עד יוני 2013, בתקופת פיקודו התחממה גזרת רמת הגולן וכוחות תחת פיקודו ביצעו ירי לעבר עמדות צבא סוריה, במהלך תקופה זו הכין ונערך עם כוחות החטיבה לכניסה הקרקעית שתוכננה למבצע "עמוד ענן" ברצועת עזה. בתפקידו הבא מונה לראש מחלקת מבצעים באמ"ץ וכיהן בתפקיד בשנים 2013–2015 בין השאר במהלך אירוע חטיפת ורצח הנערים ובמבצע צוק איתן אשר הביא להשמדת המנהרות ההתקפיות של חמאס. ב-4 באוגוסט 2015 הועלה לדרגת תא"ל ומונה למפקד עוצבת המפץ ושימש בתפקיד עד 16 במאי 2017. ב-13 ביוני 2017 מונה למפקד עוצבת הפלדה בתקופה זו היה שותף לגיבוש תוכנית צה״ל לפגיעה במנהור חמאס כפי שהוצאה לפועל במהלך מבצע שומר החומות. בשנת 2019 מונה לראש חטיבת התכנון באגף התכנון שם הוביל את הוצאתה לפועל של התוכנית הרב שנתית תנופה. ביוני 2021 הועלה לדרגת אלוף ומונה לראש אגף המבצעים. בין היתר כיהן בתפקידו במבצע עלות השחר ובמבצע מגן וחץ. במאי 2022, בעקבות גל הטרור בישראל באביב 2022, יצא צה"ל למבצע שובר גלים בהובלת בסיוק שכלל גם את חיזוק גדר ההפרדה. לצורך כך אישר בסיוק להעביר מכ"מים וחיישנים מתקדמים לאיסוף מודיעין אל קו התפר. בסיוק בעל תואר ראשון במשפטים ומנהל עסקים מהמרכז הבינתחומי ובעל תואר שני במדע המדינה מאוניברסיטת חיפה והמכללה לביטחון לאומי. מתגורר בהוד השרון, נשוי ללימור ואב לארבעה. מדיה וקבצים בנושא עודד בסיוק בוויקישיתוף מהדורת מבט – 08/07/2013 - עם עודד בסיוק המפקד היוצא של חטיבה 7 על הגיזרה המתוחה בגולן, סרטון באתר יוטיוב דוד כספי, ‏מח"ט 7 אל"ם עודד בסיוק - מהפרט אל הכלל, שריון 40, פברואר 2012, עמ' 42-40, באתר "יד לשריון" נועה הרוויץ, בעיניים פקוחות, אתר צה"ל, 15 ביולי 2011 (ארכיון) יואב זיתון, התרגיל האחרון לפני מבצע בעזה? "איש לא יופתע אם בעוד יממה נהיה ברצועה", באתר ynet, 17 ביולי 2018 אמיר בוחבוט‏, הוא ממקימי צבא הרובוטים של צה"ל. עכשיו הוא יהיה זה שיפעיל אותו, באתר וואלה, 8 במאי 2021 מפרי עטו מלחמת העצמאות של המפקדים, מערכות , גיליון 440, דצמבר 2011 חנן גרינברג, המג"ד ראה את הטנק מתפוצץ לנגד עיניו, באתר ynet, 13 ביולי 2006 אמיר בוחבוט‏, הקשב: הרמטכ"ל גנץ החליט על סדרת מינויים בצה"ל, באתר וואלה, 12 בנובמבר 2012 אמיר בוחבוט‏, סבב מינויים בצה"ל: גורדין ימונה למפקד אוגדה מובחרת, באתר וואלה, 6 באוקטובר 2014 ברוך ברגמן, טקס חילופי מפקד עוצבת המילואים "המפץ" 4 באוגוסט 2015 נעמה זלצמן, תא"ל עודד בסיוק מונה למפקד עוצבת "הפלדה", 15 ביוני 2017 https://twitter.com/amirbohbot/status/1393093206527578112, Twitter יואב זיתון, מינויים חדשים במטכ"ל: ראש אמ"ן, פיקוד דרום ומרכז, באתר ynet, 11 בפברואר 2021 ראש אגף מבצעים: "יכול להיות שיהיה מבצע נוסף, לא קונים פה שקט לעולמי עד", באתר מעריב אונליין, 14 במאי 2023. אמיר בוחבוט‏, סנסורים, מכ"מים ומתקני שהייה: כך ייראה קו התפר בחודש הקרוב, באתר וואלה, 9 במאי 2022